rejauldu/bengali-wikipedia huggingface dataset:
শিরখাড়া ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৮টি গ্রাম নিয়ে গঠিত।। এ এলাকা এক সময় জমিদারি অঞ্চল ছিলো।  ভৌগোলিক উপাত্ত শিরখাড়া ইউনিয়নের মোট আয়তন ৫,২৫২ একর বা ২১.২৭ বর্গ কিলোমিটার। গ্রামের সংখ্যা ১৮টি। ঘরবাড়ির সংখ্যা ৩,৫৪১টি। এই ইউনিয়নের মধ্য দিয়ে বয়ে গেছে আড়িয়াল খাঁ ও কুমার নদী।  ২০১১ সালের হিসেব অনুযায়ী এ ইউনিয়নে ৭.১৬ কিলোমিটার পাকারাস্তা ও ৩১.৯০ কিলোমিটার কাঁচারাস্তা রয়েছে। হাট-বাজার রয়েছে ২টি। মসজিদের সংখ্যা ৭০টি এবং মন্দিরের সংখ্যা ৮টি।  জনসংখ্যার উপাত্ত বাংলাদেশের ২০১১ সালের আদমশুমারী অনুযায়ী শিরখাড়া ইউনিয়নের ৩,৫৪৩টি পরিবারে মোট জনসংখ্যা ১৬,৪৪৪ জন এবং প্রতি বর্গ কিলোমিটারে ৭৭০ জন লোক বাস করে। এদের মধ্যে ৮,০৬৫ জন পুরুষ ও ৮,৩৭৯ জন মহিলা এবং লিঙ্গ অনুপাত ৯৬। মুসলিম ধর্মালম্বী ১৫,৯৭৩ জন ও হিন্দু ধর্মালম্বী ৪৭১ জন।  শিক্ষা ২০১১ সালের হিসেব অনুযায়ী শিরখাড়া ইউনিয়নের সাক্ষরতার হার ৪৫.৬% (পুরুষ ৪৭.৪%, মহিলা-৪৩.৯%)। এ ইউনিয়নে ১টি মাধ্যমিক বিদ্যালয়, ১টি মাদ্রাসা, ৯টি সরকারি প্রাথমিক বিদ্যালয় এবং ১টি কিন্ডার গার্টেন স্কুল রয়েছে।  তথ্যসূত্র  বিষয়শ্রেণী:মাদারীপুর সদর উপজেলার ইউনিয়ন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  ≈  MS Sakib  📩 ·📝 ২০:০২, ২৭ মে ২০২৫ (ইউটিসি) :সৈয়দপুর বঙ্গবন্ধু উচ্চ বিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () কোনো সূত্র এবং তেমন উল্লেখযোগ্যতা নেই। ~ নিয়াসোহ (আলাপ) ১৯:১৪, ১৭ মে ২০২৫ (ইউটিসি)    — ইমন (🔔 • 📝) ০৬:২৫, ১৯ মে ২০২৫ (ইউটিসি) উল্লেখযোগ্য বিদ্যালয়  Desher Maati (আলাপ) ০৬:৪৩, ১৯ মে ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মালতী রাভা রায় একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসেবে তুফানগঞ্জ থেকে পশ্চিমবঙ্গ বিধানসভায় নির্বাচিত হয়েছিলেন।   কর্মজীবন  রায় কোচবিহার জেলার কোতোয়ালির বাসিন্দা । তার স্বামীর নাম ইন্দ্র মোহন রাভা। তিনি ২০২১ সালের পশ্চিমবঙ্গ বিধানসভা নির্বাচনে তুফানগঞ্জ বিধানসভা থেকে প্রতিদ্বন্দ্বিতা করেছিলেন এবং ২ মে ২০২১-এ আসনটি জিতেছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:কোচবিহার জেলার ব্যক্তি বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার নারী সদস্য
আধা ইশক () হল টুয়েন্টি-ফোর ফ্রেম মিডিয়ার ব্যানারে নির্মিত এবং ভৈরবী রায়চূড়া প্রযোজিত একটি ভারতীয় প্রণয়ধর্মী নাট্য ওয়েব ধারাবাহিক। এতে অভিনয় করেছেন আমনা শরীফ, গৌরব অরোরা এবং প্রতিভা রন্তা। ধারাবাহিকটি ২০২২ সালের ১২ মে স্ট্রিমিং প্ল্যাটফর্ম ভুট সিলেক্টে প্রথম মরসুমের নয়টি পর্ব সহ মুক্তি পায়।   অভিনয়শিল্পী    কেন্দ্রীয় চরিত্র   গৌরব অরোরা - সাহির সিং – রোমা এবং রেনের প্রেমের আগ্রহ  আমনা শরীফ - রোমা ভরদ্বাজ – মিলিন্দের প্রাক্তন স্ত্রী; আমান ও সাহিরের প্রাক্তন প্রেমিকা; রেনের মা  প্রতিভা রন্তা - রেনে ভরদ্বাজ – মিলিন্দ এবং রোমার মেয়ে; জ্যাসের প্রাক্তন বান্ধবী   পার্শ্ব চরিত্র   কুণাল রায় কাপুর - মিলিন্দ – রোমার প্রাক্তন স্বামী; সামাইরার স্বামী; রেনের বাবা  গৌতম আহুজা - অ্যান্ডি – ক্যারেনের ছেলে; রেনের সবচেয়ে ভালো বন্ধু এবং সমর্থক  দর্শিল সাফারি - জ্যাস – রেনের প্রাক্তন প্রেমিক  পূজা ভামরাহ - সামাইরা 'স্যাম' – মিলিন্দের স্ত্রী; রিনির সৎ মা  সুচিত্রা পিল্লাই - করণজিৎ 'ক্যারেন' কৌর – রোমার সবচেয়ে ভালো বন্ধু এবং সমর্থক  বিশাল কারওয়াল - আমান – রোমার প্রাক্তন প্রেমিক  গীতা ত্যাগী - সাহিরের মা   তথ্যসূত্র   বিষয়শ্রেণী:২০২২-এ অভিষিক্ত ওয়েব ধারাবাহিক বিষয়শ্রেণী:হিন্দি ভাষার ওয়েব ধারাবাহিক বিষয়শ্রেণী:ভারতীয় নাট্য ওয়েব ধারাবাহিক
অ্যান রোজামন্ড ওকলে  (বিবাহ-পূর্ব টিটমাস; জন্ম ১৭ই জানুয়ারি ১৯৪৪), একজন বিশিষ্ট ব্রিটিশ সমাজবিজ্ঞানী, নারীবাদী, এবং লেখক। তিনি ইউসিএল ইনস্টিটিউট অফ এডুকেশনে সমাজবিজ্ঞান গবেষণা ইউনিটের অধ্যাপক এবং প্রতিষ্ঠাতা-পরিচালক। তিনি ২০০৫ সালে তার লেখা এবং বিশেষত নতুন উপন্যাসগুলিতে মনোযোগ দেওয়ার জন্য, পূর্ণ-সময়ের শিক্ষাসংক্রান্ত কাজ থেকে, আংশিকভাবে অবসর গ্রহণ করেছিলেন।  জীবনী  ওকলে, প্রফেসর রিচার্ড টিটমাসের একমাত্র কন্যা। তিনি তার পিতামাতার একটি জীবনী রচনা করেছিলেন এবং বাবার কিছু লেখা সাম্প্রতিক পুনঃপ্রকাশনের জন্য সম্পাদনা করেছিলেন। তার মা ক্যাথলিন (বিবাহপূর্ব মিলার) একজন সমাজকর্মী ছিলেন। অ্যান ওকলে ১৯৪৪ সালে লন্ডনে জন্মগ্রহণ করেন। তিনি হবারডাসার'স অ্যাসকে'স স্কুল ফর গার্লস এ পড়াশোনা করেছিলেন এবং ১৯৬৫ সালে সামারভিল কলেজ, অক্সফোর্ড বিশ্ববিদ্যালয় থেকে বিএ পাস করেন। তার আগের বছর, তিনি, ভবিষ্যত সহশিক্ষাবিদ, রবিন ওকলেকে বিবাহ করেন। পরবর্তী কয়েক বছর, ওকলে, শিশুদের দূরদর্শন অনুষ্ঠানের জন্য স্ক্রিপ্ট লিখেছিলেন এবং অনেক ছোট গল্পও লিখেছেন। তার দুটি উপন্যাস প্রকাশকেরা প্রত্যাখ্যান করেছিলেন। আনুষ্ঠানিক শিক্ষার জন্য বেডফোর্ড কলেজ, লন্ডন বিশ্ববিদ্যালয়ে ফিরে এসে, তিনি ১৯৬৯ সালে পিএইচডি লাভ করেন; এতে যোগ্যতার মাপকাঠি ছিল, গৃহকর্মে মহিলাদের মনোভাবের একটি গবেষণা। যার অভিজ্ঞতা থেকে তিনি তার প্রথম কয়েকটি বই লিখেছিলেন। তার অধিকাংশ সমাজবিজ্ঞান গবেষণা ছিল চিকিৎসা সমাজবিজ্ঞান এবং নারীস্বাস্থ্যের উপর করা। সমাজবিজ্ঞান গবেষণা পদ্ধতি সম্পর্কে বিতর্কের ওপর তার গুরুত্বপূর্ণ অবদান আছে।  ১৯৮৫ সালে, ওকলে লন্ডনের ইনস্টিটিউট অফ এডুকেশনে কাজ করতে যান, সেখানে তিনি সমাজ বিজ্ঞান গবেষণা ইউনিট (এসএসআরইউ) প্রতিষ্ঠা করেন।  অ্যান ওকলের অসংখ্য শিক্ষামূলক লেখা আছে, তার মধ্যে অনেকগুলি সমাজে নারীর জীবন ও ভূমিকার প্রতি লক্ষ্য নিয়ে রচনা। পাশাপাশি বেশ কিছু সর্বাধিক বিক্রীত উপন্যাস, যার মধ্যে সর্বাধিক পরিচিত উপন্যাস সম্ভবত দ্য মেন'স রুম, যা ১৯৯১ ব্রিটিশ ব্রডকাস্টিং কর্পোরেশনের জন্য লরা লামসন দ্বারা উপযোজিত হয়েছিল এবং তাতে হ্যারিয়েট ওয়াল্টার এবং বিল নাইজি অভিনয় করেছিলেন। তিনি একটি আংশিক আত্মজীবনী লিখেছেন। তিনি তার জীবনকে, লন্ডনে বসবাস এবং গ্রামের ঘরে বসবাস - যেখানে তিনি তার বেশিরভাগ কথাসাহিত্য লিখেছেন, এই দুই ভাগে ভাগ করেছেন। তিনি একজন মা এবং ঠাকুমা।   প্রকাশনা সমূহ   প্রকৃত তথ্যভিত্তিক লেখা  থাম্ব|ডানে_উপরে|অ্যান ওকলের পিতামাতা রিচার্ড এবং কে টিটমাসের সমাধিস্থল, হাইগেট সমাধির মধ্যে।         (এছাড়াও জার্মান, ডাচ এবং জাপানিতে অনূদিত)।   (হাউসওয়াইফএর পুনঃ শিরোনাম সংস্করণ – ১৯৭৪)     Reprinted as:                                            উপন্যাস      (দূরদর্শনে সম্প্রচারিত)                   জার্নাল নিবন্ধ        তথ্যসূত্র         বহিঃসংযোগ   ইনস্টিটিউট অফ এডুকেশন এ প্রফেসর অ্যান ওকলে    অর্থনৈতিক ও সামাজিক তথ্য পরিষেবায় "গুণগত গবেষণায় পথপ্রদর্শক" অ্যান ওকলে  বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ নারীবাদী বিষয়শ্রেণী:ইংরেজ নারী ঔপন্যাসিক
স্নেহাংশু কান্ত আচার্য আইন কলেজ, ২০০৪ সালে প্রতিষ্ঠিত কল্যাণী বিশ্ববিদ্যালয়ের অন্তর্গত, পশ্চিমবঙ্গের নদিয়া জেলার কল্যাণীতে অবস্থিত একটি আইন মহাবিদ্যালয়।   ইতিহাস  ২০০৪ সালে বিশ্ববিদ্যালয় চত্বরের ভেতরে কলেজটি প্রতিষ্ঠা করে সিকিম বেঙ্গল এডুকেশনাল ট্রাস্ট। বিখ্যাত ব্যারিস্টার ও রাজনীতিবিদ স্নেহাংশুকান্ত আচার্য'র নামে এই শিক্ষায়তন নামাঙ্কিত হয়। ২০০৪ সালের ৩০ জুন আনুষ্ঠানিক ভাবে এটির উদ্বোধন করেন পশ্চিমবঙ্গের প্রাক্তন মুখ্যমন্ত্রী জ্যোতি বসু।   শিক্ষন  এখানে পাঁচ বছরের শিক্ষাক্রমে বি.এ, এলএল.বি. ডিগ্রী ও এল এল বি (অনার্স) প্রদান করা হয়। দশটি সেমিস্টারে সর্বমোট ৫৬ টি বিষয় সম্পর্কে পাঠ্যদান করা হয়ে থাকে। এই ডিগ্রী কল্যাণী বিশ্ববিদ্যালয় ও ভারতীয় বার কাউন্সিল দ্বারা স্বীকৃত।   তথ্যসূত্র   বিষয়শ্রেণী:ভারতের মহাবিদ্যালয় বিষয়শ্রেণী:পশ্চিমবঙ্গের শিক্ষাপ্রতিষ্ঠান
পাসেও আ লা ওরিয়া দেল মার  স্প্যানিশ চিত্রশিল্পী হোয়াকিন সোরোইয়া(১৮৬৩–১৯২৩) আঁকা একটি রঙিন তৈল চিত্র যা ১৯০৯ সালে আঁকা হয়েছিল।  ইতিহাস ১৯০৯ সালের, চার চারটি মার্কিন যুক্তরাষ্ট্রের শহরগুলিতে প্রদর্শনী থেকে ফিরে এসে, হোয়াকিন সোরোইয়া বসন্ততে, পাসেও আ লা ওরিয়া দেল মার রঙিন তৈল চিত্র চিত্রাঙ্কন করেন। নিউইয়র্কে তার সাফল্যের কথা ধরা পরে, তার চিত্রের স্পন্দনশীল রঙের ব্যবহারে যেমন মুক্ত ব্রাশ এবং হালকা রঙ।  ১৯১১ সাল থেকে, চিত্রকলা স্টুডিওতে ক্যানভাসটি পাওয়া যায় এবং ১৯৩২ সাল থেকে হোয়াকিন সোরোইয়ার জাদুঘর সংগ্রহের সংখ্যা ০০৮৩৪।  বিবরণ মার্কিন যুক্তরাষ্ট্রে তার সাফল্যের পর, হোয়াকিন সোরোইয়া ১৯০৯ সালে ভ্যালেন্সিয়া উপকূলে "ক্যানো অন দ্য কোস্ট" বা "পাসেও আ লা ওরিয়া দেল মার" বা ইংরাজিতে "বিচ অফ দ্য ওয়াক" নামেও পরিচিত রঙিন তৈল চিত্র চিত্রাঙ্কন করেন। তৈল চিত্রটিতে উঠে আসে, ভ্যালেন্সিয়া সৈকতে সূর্যাস্ত সময়ে হাতে একটি ছাতা নিয়ে চিত্রশিল্পীর স্ত্রী, জোয়াকিম সঙ্গে তাদের বড় মেয়ে ক্লোথিল্ড গার্সিয়ার হাঁটার দৃশ্য।Pascual, José Manuel. «Peça del mes. Passeig a la vora del mar» (en castellà). সোরোইয়া জাদুঘর রঙিন তৈল চিত্রটির উচ্চতা ২০৫ সেমি এবং প্রস্থ ২০০ সেমি। এখন এটি মাদ্রিদের মেসো সোরোলার সংগ্রহের অংশ।   প্রমাণ  শিল্পীর মৃত্যু পর্যন্ত ক্যানভাসটি তার কাছে ছিল। তার উইল অনুসারে তিনি তার পুত্র হোয়াকিন সোরোইয়া গার্সিয়াকে ছবিটি দিয়ে যান এবং তিনি তার পিতামাতার পূর্বের বাড়িতে, যা সোরোইয়া জাদুঘর রুপান্তরিত হয়েছিল, তার প্রথম পরিচালকও ছিলেন। ১৯৩১ সালে, সোরোইয়ার স্ত্রী ক্লটিল্ড, উইল করে যান, যার অনুসারে স্প্যানিশ সরকারকে তার বাড়িটি দান করা এবং বর্ণনামূলক তালিকা দিয়েছিলেন যাতে হোয়াকিন সোরোইয়া জাদুঘরের প্রতিষ্ঠিা করতে সুবিধা হয়। তার পুত্রও হোয়াকিন সোরোইয়া গার্সিয়া তার মায়ের উদার উদাহরণ অনুসরণ করেছিলেন এবং ১৯৪৮ সালে তার মৃত্যুর পর স্প্যানিশ সরকারকে "পাসেও আ লা ওরিয়া দেল মার" চিত্রকলার পাশাপাশি তার পিতার অন্যান্য কাজগুলিও দান দিয়েছিলেন। যে সময় থেকে, এটি মাদ্রিদের সোরোইয়া জাদুঘরের সংগ্রহের অংশ।   উৎস্য   José Luis Díez, Javier Barón: Joaquín Sorolla, 1863-1923, Museo Nacional del Prado, Madrid 2009, .  Blanca Pons-Sorolla: Joaquín Sorolla, Ediciones Polígrafa, Barcelona 2009, .  Blanca Pons-Sorolla: Sorolla, die Meisterwerke. Frölich & Kaufmann, Berlin 2014, .  Begoña Torres González: Sorolla, Libsa, Madrid 2009, .   তথ্যসূত্র   বহিঃসংযোগ  "পাসেও আ লা ওরিয়া দেল মার", সোরোইয়া জাদুঘর বিষয়শ্রেণী:১৯০৯-এর সৃষ্টিকর্ম বিষয়শ্রেণী:স্পেনীয় চিত্রশিল্পীর কাজ বিষয়শ্রেণী:স্পেনীয় চিত্রশিল্পী
টম রিচার্ডসন (; জন্ম: ১১ আগস্ট, ১৮৭০ - মৃত্যু: ২ জুলাই, ১৯১২) সারে এলাকায় বাইফ্লিটে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ফাস্ট বোলিং করতেন। ডানহাতে বোলিংয়ের পাশাপাশি নিচের সারিতে ডানহাতে ব্যাটিংয়ে অভ্যস্ত ছিলেন। প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেন তিনি।   খেলোয়াড়ী জীবন  ১৮৯২ সালে নিজ কাউন্টি সারে’র পক্ষে প্রথমবারের মতো খেলতে নামেন। অভিষেক মৌসুমেই এসেক্সের বিপক্ষে পনের উইকেট পেয়েছিলেন।Pardon, Sydney H. (editor); '''John Wisden’s Cricketer’s Almanac; Jubilee Edition (1913); part I, p. 197 কিন্তু ঐ মৌসুমে তিনি আর তেমন খেলা প্রদর্শন করতে পারেননি। সফরকারী অস্ট্রেলিয়ার বিপক্ষে তিনি ১১/৯৫ ও তৃতীয় টেস্টে ১০/১৫৬ লাভ করেছিলেন। ফ্রেডরিক মার্টিনের পর দ্বিতীয় ব্যক্তি হিসেবে টেস্ট অভিষেকে উভয় ইনিংসে পাঁচ-উইকেট দখল করেন। তাস্বত্ত্বেও ঐ টেস্টটি ড্রয়ে পরিণত হয়েছিল। ১৮৯৩ সালে টম রিচার্ডসন আঘাতপ্রাপ্ত হলে জন শার্পকে পুনরায় দলে অন্তর্ভুক্ত করা হয়। কিন্তু, দলে তেমন কোন ভূমিকা রাখতে পারেননি। এরপর ঐ বছর শেষে দলের বাইরে রাখা হয় জন শার্পকে।  দূরন্ত গতি ও শক্তিমত্তা প্রদর্শন করে শীর্ষ বোলার হয়েছিলেন।See Pardon, Sydney H.; John Wisden’s Cricketers’ Almanac; Thirty-First edition (1894) বছরের শুরুতে অনেকেই ধারণা করেছিলেন যে, তার বল ডেলিভারীগুলো নিক্ষেপের পর্যায়ের ছিল।Pardon; John Wisden’s Cricketer’s Almanac; Jubilee edition; part I, p. 157 ১৮৯৪ সালে তিনি ধারাবাহিকভাবে খেলা প্রদর্শন করেছিলেন। কিন্তু জুন মাসে উরুতে আঘাতপ্রাপ্তির ফলে পূর্বেকার সাফল্য ধরে রাখতে পারেননি। ১৮৯৪-৯৫ মৌসুমে অস্ট্রেলিয়া সফরে এসসিজিতে অনুষ্ঠিত প্রথম টেস্টে প্রচণ্ড গরমের মধ্যেও একই গতি নিয়ে ৫৫ ওভার বোলিং করছেন। পিচ থেকে বাড়তি সুবিধা না পেয়েও তার উদ্যমী বোলিং দলকে জয় এনে দিয়েছিল। ১৮৯৬ সালে রিচার্ডসনের বোলিংয়ে অস্ট্রেলিয়া মাত্র ৫৩ রানে অল আউট হয় ও ইংল্যান্ড জয় পায়।   সম্মাননা  ১৯৬৩ সালে উইজডেন ক্রিকেটার্স অ্যালমেনাকের শততম সংস্করণে উইজডেন শতাব্দীর ছয় অসাধারণ খেলোয়াড়ের তালিকায় নেভিল কারদাস কর্তৃক রিচার্ডসনকে অন্তর্ভুক্ত করা হয়।Six Giants of the Wisden Century Neville Cardus, Wisden Cricketers' Almanack, 1963.  Retrieved on 8 November 2008. এই বিশেষ স্মারক সংখ্যায় তার সাথের অন্য পাঁচ খেলোয়াড় ছিলেন - ডন ব্র্যাডম্যান, ডব্লিউ. জি. গ্রেস, জ্যাক হবস, ভিক্টর ট্রাম্পার ও সিডনি বার্নস।   তথ্যসূত্র    আরও দেখুন   সিডনি বার্নস  ইংল্যান্ড ক্রিকেট দল  উইজডেন বর্ষসেরা ক্রিকেটার   বহিঃসংযোগ       উইজডেন বর্ষসেরা ক্রিকেটারবিষয়ক প্রতিবেদনে টম রিচার্ডসন    বিষয়শ্রেণী:১৮৭০-এ জন্ম বিষয়শ্রেণী:১৯১২-এ মৃত্যু বিষয়শ্রেণী:১৮৯০ থেকে ১৯১৮ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইনিংসে ১০ উইকেট লাভকারী ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:বাইফ্লিটের ব্যক্তি বিষয়শ্রেণী:লন্ডন কাউন্টির ক্রিকেটার বিষয়শ্রেণী:সমারসেটের ক্রিকেটার বিষয়শ্রেণী:সারের ক্রিকেটার বিষয়শ্রেণী:সি. আই. থর্নটন একাদশের ক্রিকেটার বিষয়শ্রেণী:এ. ই. স্টডার্ট একাদশের ক্রিকেটার
চুরহাত () ভারতের মধ্য প্রদেশ রাজ্যের সিধি জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে চুরহাত শহরের জনসংখ্যা হল ১৩,১০২ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে চুরহাত এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
none|120px|সিটি অফ ম্যানচেস্টার স্টেডিয়াম  সিটি অফ ম্যানচেস্টার স্টেডিয়াম (যা সাধারনত “ইতিহাদ স্টেডিয়াম” নামে পরিচিত) একটি ক্রীড়া ভেন্যু যার অবস্থান ইংল্যান্ডের ম্যানচেস্টারে। মূলত এটির নকশা তৈরি হয় ২০০০ গ্রীষ্মকালীন অলিম্পিক আয়োজক হওয়ার বিডকে লক্ষ্য করে (যা ব্যর্থতায় পর্যবসিত হয়), স্টেডিয়াম তৈরি হয় ২০০২ কমনওয়েলথ গেমসের জন্য। ১১০ মিলিয়ন পাউণ্ডে নির্মিত স্টেডিয়ামটিকে গেমসের শেষে একটি ফুটবল মাঠে পরিণত করা হয় যা ম্যানচেস্টার সিটির ঘরের মাঠে পরিণত হয়েছে। ক্লাবটি তাদের প্রাক্তন হোম গ্রাউণ্ড মাইন রোড থেকে ২০০৩ সালে স্টেডিয়ামটিতে প্রত্যাবর্তন করে ২৫০ বছরের জন্য লিজ নেওয়ার মাধ্যমে।  স্টেডিয়ামটি একটি বাটি বা বোল আকৃতির। ২৩ জুন ২০০৭ পর্যন্ত এটি এফ এ প্রিমিয়ার লিগের পঞ্চম বৃহত্তম স্টেডিয়াম ও যুক্তরাজ্যের দশম বৃহত্তম স্টেডিয়াম যা দর্শক ধারণক্ষমতা ৪৭,৭২৬ জন। (বাকি অংশ পড়ুন...)
এলাহাঙ্কা () ভারতের কর্ণাটক রাজ্যের বেঙ্গালুরু নগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৮৭ মিটার (২৯১০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে য়েলাহান্কা শহরের জনসংখ্যা হল ৯৩,২৬৩ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে য়েলাহান্কা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
388x388px|thumb|চন্দ্রবংশের পারিবারিক বৃক্ষ চন্দ্রবংশ () হল ক্ষত্রিয় বর্ণের কিংবদন্তির প্রধান কেন্দ্র, বা যোদ্ধা-শাসক বর্ণ যা প্রাচীন ভারতীয় গ্রন্থে উল্লেখ করা হয়েছে। এই কিংবদন্তি রাজবংশটি দেবতা সোম বা চন্দ্রের বংশধর বলে বলা হয়।  হিন্দু দেবতা কৃষ্ণ চন্দ্র রাজবংশের যদুবংশ শাখায় জন্মগ্রহণ করেছিলেন বলে মনে করা হয়। চন্দ্রবংশ রাজবংশের রাজধানী ছিলো মথুরা, হস্তিনাপুর।  কিংবদন্তি শতপথ ব্রাহ্মণ অনুসারে, পুরূরবা ছিলেন দেবতা বুধের পুত্র (প্রায়শই সোমের পুত্র হিসাবে বর্ণনা করা হয়) এবং লিঙ্গ পরিবর্তনকারী দেবতা ইলা (মনুর কন্যা হিসেবে জন্মগ্রহণ করেন)। পুরূরবার প্রপৌত্র ছিলেন যযাতি, যাঁর যদু, তুর্বাশু, দ্রুহ্যু, অনু ও পুরু নামে পাঁচজন পুত্র ছিল। এগুলো বেদে বর্ণিত পাঁচটি বৈদিক উপজাতির নাম বলে মনে হয়।  মহাভারত অনুসারে, রাজবংশের পূর্বপুরুষ ইলা প্রয়াগ থেকে শাসন করতেন এবং তার একটি পুত্র শশবিন্দু ছিল যিনি বাহ্লিক দেশে শাসন করতেন। ইলা ও বুধের পুত্র ছিলেন পুরূরবা যিনি সমগ্র পৃথিবীর প্রথম চন্দ্রবংশ রাজা হয়েছিলেন। ইলার বংশধররাও ঐল নামে পরিচিত ছিল।Encyclopaedia of the Hindu world, Volume 1 By Gaṅgā Rām Garg  তথ্যসূত্র  উৎস  বহিঃসংযোগ  বিষয়শ্রেণী:হিন্দু রাজবংশ বিষয়শ্রেণী:মহাভারতের রাজ্য বিষয়শ্রেণী:চন্দ্রবংশ (রাজবংশ) বিষয়শ্রেণী:ক্ষত্রিয়
১৮নং ওয়ার্ড বাংলাদেশের রংপুর সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা    প্রশাসনিক কাঠামো  রংপুর সিটি কর্পোরেশনের আওতাধীন ১৮নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২১নং নির্বাচনী এলাকা রংপুর-৩ এর অংশ।   আরও দেখুন   কোতোয়ালী থানা, রংপুর  রংপুর সিটি কর্পোরেশন  রংপুর জেলা   তথ্যসূত্র    বহিঃসংযোগ   বিষয়শ্রেণী:রংপুর সিটি কর্পোরেশনের ওয়ার্ড
এমানুয়েল রিভা (; জন্ম: পোলেত জার্মাইন রিভা, ২৪ ফেব্রুয়ারি ১৯২৭ - ২৭ জানুয়ারি ২০১৭) ছিলেন একজন ফরাসি অভিনেত্রী, কবি, আলোকচিত্রী, ও চিত্রশিল্পী। তিনি হিরোশিমা মন আমুর (১৯৫৯) এবং আমুর (২০১২) চলচ্চিত্রে অভিনয়ের জন্য সর্বাধিক প্রসিদ্ধ। তিনি হিরোশিমা মন আমুর ছবিতে তার কাজের জন্য শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন, থেরেস দেসকুয়েরোয়া (১৯৬২) ছবিতে কাজের জন্য ভেনিস চলচ্চিত্র উৎসবের শ্রেষ্ঠ অভিনেত্রী পুরস্কার অর্জন করেন এবং মাইকেল হানেকের আমুর ছবিতে তার কাজের জন্য শ্রেষ্ঠ অভিনেত্রী বিভাগে বাফটা ও সেজার পুরস্কার অর্জন করেন এবং অস্কারের মনোনয়ন লাভ করেন। তিনি শ্রেষ্ঠ অভিনেত্রী বিভাগে অস্কারের জন্য মনোনীত বয়োজ্যেষ্ঠ অভিনেত্রী।   প্রারম্ভিক জীবন  পোলেত জার্মাইন রিভা ১৯২৭ সালের ২৪শে ফেব্রুয়ারি ফ্রান্সের শেনিমেনিলে জন্মগ্রহণ করেন। তার পিতা র‍্যনে আলফ্রেদ রিভা একজন ইতালীয় চিত্রশিল্পী এবং মাতা জান ফের্নান্দে (প্রদত্ত নাম: নুর্দিন) একজন দর্জি ছিলেন। রিভার শৈশব কাটে র‍্যমিরমঁতে এবং শৈশব থেকেই তার অভিনয়ের প্রতি আগ্রহ জন্মে। তিনি স্থানীয় মঞ্চে নাটকে অভিনয় শুরু করেন, কিন্তু কয়েক বছর তাকে দর্জি হিসেবেও কাজ করতে হয়েছিল। স্থানীয় সংবাদপত্রে একটি বিজ্ঞাপন দেখে রিভা প্যারিসের একটি অভিনয়ের স্কুলে আবেদন করেন।  ২৬ বছর বয়সে তিনি পরিবারের নিষেধ স্বত্ত্বেও অভিনয়কে কর্ম হিসেবে নেওয়ার জন্য প্যারিসে চলে যান। ১৯৫৪ সালে তিনি প্যারিসে জর্জ বার্নার্ড শ'র আর্মস অ্যান্ড দ্য ম্যান নাটকে প্রথম অভিনয় করেন। ১৯৫৭ সালে টিভি ধারাবাহিক এনিগমে দ্য লহিস্তোইয়ার দিয়ে তার ছোট পর্দায় অভিষেক হয়।   কর্মজীবন  রিভা হিরোশিমা মন আমুর (১৯৫৯) শ্রেষ্ঠাংশে অভিনয় করেন। এতে তাকে একজন ফরাসি অভিনেত্রী চরিত্রে দেখা যায়, যার হিরোশিমার এইজি ওকাদা নামে একজন জাপানি স্থপতির সাথে প্রেম হয়। তিনি এই চলচ্চিত্রে তার কাজের জন্য শ্রেষ্ঠ বিদেশি অভিনেত্রী বিভাগে বাফটা পুরস্কারের মনোনয়ন লাভ করেন। তিনি জর্জ ফ্রঁজুর থেরেস দেসকুয়েরোয়া (১৯৬২) ছবিতে কাজের জন্য ভেনিস চলচ্চিত্র উৎসবের শ্রেষ্ঠ অভিনেত্রী পুরস্কার অর্জন করেন।  ২০১২ সালে তিনি মাইকেল হানেকের আমুর (২০১২) চলচ্চিত্রে একজন বয়স্ক সঙ্গীত শিক্ষক চরিত্রে অভিনয় করেন। তার এই কাজের জন্য তিনি শ্রেষ্ঠ অভিনেত্রী বিভাগে বাফটা ও সেজার পুরস্কার অর্জন করেন এবং অস্কারের মনোনয়ন লাভ করেন। ৮৫ বছর বয়সে মনোনীত রিভা গ্লোরিয়া স্টুয়ার্টের পর শ্রেষ্ঠ অভিনেত্রী বিভাগে অস্কারের জন্য মনোনীত দ্বিতীয় বয়োজ্যেষ্ঠ অভিনেত্রী।   তথ্যসূত্র    বহিঃসংযোগ        বিষয়শ্রেণী:১৯২৭-এ জন্ম বিষয়শ্রেণী:২০১৭-এ মৃত্যু বিষয়শ্রেণী:২০শ শতাব্দীর ফরাসি অভিনেত্রী বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:ইতালীয় বংশোদ্ভূত ফরাসি ব্যক্তি বিষয়শ্রেণী:ফরাসি মঞ্চ অভিনেত্রী বিষয়শ্রেণী:ফরাসি আলোকচিত্রী বিষয়শ্রেণী:ফরাসি মহিলা কবি বিষয়শ্রেণী:প্যারিসে ক্যান্সারে মৃত্যু বিষয়শ্রেণী:ইউরোপীয় চলচ্চিত্র পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী বিষয়শ্রেণী:শ্রেষ্ঠ অভিনেত্রী বিভাগে লুমিয়ের পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে সেজার পুরস্কার বিজয়ী বিষয়শ্রেণী:ইতালীয় বংশোদ্ভূত অভিনেত্রী বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:ফ্রান্সে ক্যান্সারে মৃত্যু
বিসিএস লাইভস্টক একাডেমি প্রাণিসম্পদ অধিদপ্তরের অধীনস্থ একটি সরকারি স্বায়ত্তশাসিত প্রতিষ্ঠান। প্রাণিসম্পদ অধিদপ্তরের কর্মকর্তাদের প্রশিক্ষণের জন্য এ প্রতিষ্ঠানটি নিরলসভাবে কাজ করছে।   ইতিহাস  ২৫ আগস্ট, ১৯৮৫ সালে এই প্রতিষ্ঠানটি প্রতিষ্ঠা করা হয়। ১১ নভেম্বর, ২০২০ সালে প্রতিষ্ঠানটির নাম পরিবর্তন করে বিসিএস লাইভস্টক একাডেমি করা হয়   আরো দেখুন   মৎস্য ও প্রাণিসম্পদ মন্ত্রণালয়  প্রাণিসম্পদ অধিদপ্তর (বাংলাদেশ)   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:১৯৮৫-এ প্রতিষ্ঠিত সরকারি সংস্থা
thumb|200px|মোচে মৃৎপাত্র  মোচে সংস্কৃতি (অনেকক্ষেত্রে মোচিকা সংস্কৃতি, বা প্রাক-চিমু সংস্কৃতি প্রভৃতি নামেও পরিচিত) হলো দক্ষিণ আমেরিকা মহাদেশের পেরুর উত্তরাংশে প্রশান্ত মহাসাগরের উপকূলে আজকের মোচে ও ত্রুহিলিও শহরের কাছাকাছি অঞ্চলে মোটামুটি ১০০ - ৮০০ খ্রিষ্টাব্দের মধ্যে বিকাশ ঘটা একটি সুপ্রাচীন সংস্কৃতি। বিশেষজ্ঞদের মতে অবশ্য এরা রাজনৈতিকভাবে কখনওই  একটি ঐক্যবদ্ধ রাষ্ট্র গঠন করে উঠতে পারেনি। কিন্তু রাজনৈতিকভাবে পরস্পর বিচ্ছিন্ন থাকলেও তারা একটি সাধারণ সংস্কৃতির জন্ম দিতে সক্ষম হয়। এদের তৈরি অসংখ্য দেবদেবীর মূর্তি ও বিশাল বিশাল স্থাপত্যর নিদর্শন আজ পর্যন্ত বিদ্যমান। বিশেষ করে সুন্দর সুন্দর মৃৎপাত্র, সোনার কাজ, মূলত ইঁটের তৈরি বিশাল বিশাল স্থাপত্য বা উয়াকা এবং জটিল ও বিস্তৃত সেচব্যবস্থা মোচে সংস্কৃতির বিশেষ বৈশিষ্ট্য।Beck, Roger B.; Black, Linda; Krieger, Larry S.; Naylor, Phillip C.; Ibo Shabaka, Dahia (1999). World History: Patterns of Interaction. Evanston, IL: McDougal Littell. . এদের সংস্কৃতি বিকাশের সমগ্র যুগটিকে আধুনিক ঐতিহাসিকরা মোটামুটি তিনটি পৃথক উপযুগে ভাগ করে থাকেন - প্রাচীন মোচে সংস্কৃতি (১০০ - ৩০০ খ্রিষ্টাব্দ), মধ্য মোচে সংস্কৃতি (৩০০ - ৬০০ খ্রিষ্টাব্দ) ও অন্তিম মোচে সংস্কৃতি (৫০০ - ৭৫০ খ্রিষ্টাব্দ)।Bawden, G. "The Art of Moche Politics", in Andean Archaeology. Ed. H. Silverman. Oxford: Blackwell Publishers, 2004.  এরা ছিল মূলত একটি কৃষিভিত্তিক সংস্কৃতি। কৃষির প্রয়োজনেই এরা বিস্তীর্ণ একটি অঞ্চল জুড়ে জটিল সেচব্যবস্থার বিকাশ ঘটায়। তার জন্য এরা প্রয়োজনে নদীস্রোতকে ঘুরিয়ে দিয়ে হলেও ফসলের মাঠে জলের জোগান নিশ্চিত করে।সুমিতা দাস: কলম্বাস-পূর্ব আমেরিকা: মুছে দেওয়া সভ্যতার ইতিহাস. কোলকাতা, পিপলস বুক সোসাইটি, ২০১৪। . পৃঃ - ৮০ - ৮১। তবে এদের হস্তশিল্প সবচেয়ে বিখ্যাত। এদের তৈরি বিভিন্ন শিল্পদ্রব্য থেকে এদের জীবনযাত্রা সম্পর্কে অনেক কিছু জানতে পারা যায়। শিকার, মাছ ধরা থেকে শুরু করে মারপিট, এমনকী যৌনাচার পর্যন্ত বিভিন্ন বিষয়ের অত্যন্ত বাস্তবানুগ চিত্র সেখানে পাওয়া যায়। এদের তৈরি মূর্তিগুলির আরেকটি বিশেষত্ব হল সেগুলি বেশিরভাগই মনে হয় ব্যক্তিবিশেষের, কোনও দেবদেবীর নয়।  মোচেদের তৈরি আরও দুটি জিনিস বিশেষ উল্লেখের দাবি রাখে। তাদের ইঁট নির্মিত বিশাল বিশাল উয়াকাগুলির রঙের ঔজ্জ্বল্য, কারুকার্য ও বিশালত্ব সত্যিই বিস্ময়ের উদ্রেক করে। কিন্তু কিছুটা প্রাকৃতিক কারণে, কিছুটা স্পেনীয় বিজয়ের সময়ে লুঠপাটের কারণে সেগুলি আজ অনেকটাই ধ্বংসস্তূপে পরিণত। অন্যদিকে তাদের তৈরি সোনা ও অন্য ধাতুর তৈরি শিল্পকর্মগুলি তাদের সুক্ষ্মতার জন্যই বিস্ময়উদ্রেককারী। এরা দক্ষিণে ইকা উপত্যকার নাজকা সংস্কৃতির সমসাময়িক। এদের উদ্ভবের সাথে পূর্ববর্তী চাভিন সংস্কৃতির যোগাযোগ আছে বলে মনে করা হয়। ওয়ারি ও চিমুদের এদের উত্তরসূরী বলে সাধারণভাবে ঐতিহাসিকরা মতপ্রকাশ করে থাকেন।  তথ্যসূত্র  আরও দেখুন  আন্দীয় সভ্যতা  বিষয়শ্রেণী:মোচে সংস্কৃতি বিষয়শ্রেণী:পেরুর ইতিহাস বিষয়শ্রেণী:প্রাচীন সভ্যতা বিষয়শ্রেণী:দক্ষিণ আমেরিকা বিষয়শ্রেণী:২য় শতাব্দীতে প্রতিষ্ঠিত
নিকোলাস জ্যাকসন (জন্ম: ২০ জুন ২০০১) একজন সেনেগালীয় পেশাদার ফুটবলার যিনি প্রিমিয়ার লিগ ক্লাব চেলসি এবং সেনেগাল জাতীয় দলের হয়ে স্ট্রাইকার হিসেবে খেলেন।  ৩০ জুন ২০২৩ সালে, জ্যাকসন প্রিমিয়ার লিগের ক্লাব চেলসির হয়ে ২০৩১ সাল পর্যন্ত ৩২ মিলিয়ন পাউন্ডের বিনিময়ে আট বছরের এক চুক্তিতে স্বাক্ষর করেন। ১৩ আগস্ট, প্রিমিয়ার লিগে লিভারপুলের বিপক্ষে ১-১ গোলে ড্র হওয়া খেলায় ক্লাবের হয়ে তার অভিষেক হয়। জ্যাকসন তার প্রথম চেলসি গোলটি ২৫ আগস্ট ২০২৩-এ সদ্য উন্নীত দল লুটন টাউনের বিরুদ্ধে করেন, যা চেলসিকে স্ট্যামফোর্ড ব্রিজে ৩-০ জয়ে সাহায্য করে। ইএফএল কাপে ব্রাইটন অ্যান্ড হোভ আলবিয়নের বিপক্ষে ১-০ ব্যবধানে জয়ে তিনি তার দ্বিতীয় চেলসি গোল করেন। ৬ নভেম্বর, টটেনহ্যাম হটস্পার স্টেডিয়ামে টটেনহ্যাম হটস্পারের বিরুদ্ধে ৪-১ জয়ে জ্যাকসন হ্যাটট্রিক করেন।   তথ্যসূত্র   বহিঃসংযোগ Profile চেলসি ফুটবল ক্লাবের ওয়েবসাইটে  বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:ভিয়ারিয়াল ফুটবল ক্লাব বি-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেনেগালের আন্তর্জাতিক ফুটবলার বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সেনেগালের আন্তর্জাতিক যুব ফুটবলার
আক মসজিদ () উজবেকিস্তানের খিভা শহরে অবস্থিত ১৯ শতকের একটি মসজিদ। এটি খিভা শহরের বিশ্ব ঐতিহ্যবাহী স্থানের মর্যাদাপ্রাপ্ত ও প্রাচীরবেষ্টিত পুরনো ইতচান কালাতে অবস্থিত।Itchan Kala, UNESCO World Heritage Centre. এটি ১৮৩৮ থেকে ১৮৪২ সালের মধ্যে পুরনো একটি মজসিদের ভিত্তির উপর নির্মিত হয়। এটি একটি বর্গাকার গম্বুজ ঘর (৬.৩৫ x ৬.৩৫ মি) নিয়ে গঠিত, যা তিন দিক থেকে একটি পোর্টিকো (আইওয়ান) দ্বারা বেষ্টিত। এর মোট আকার হল ২৫.৫ x ১৩.৫ মিটার।   তথ্যসূত্র   বিষয়শ্রেণী:উজবেকিস্তানের মসজিদ বিষয়শ্রেণী:খিভা